**Приложение № 4**

**Документи за междинно и окончателно плащане**

**Примерен/предварителен списък**

**А. Общи документи:**

1. Искане за плащане (по образец).

2. Нотариално заверено изрично пълномощно, в случай че документите не се подават лично от бенефициента на помощта.

3. Документ, удостоверяващ представителната власт на законния представител на бенефициент, създаден по Закона за Селскостопанската академия - важи за юридическите лица, създадени по Закона за Селскостопанската академия.

4. Копие от удостоверение от Държавната комисия за стоковите борси и тържищата за регистрация на пазар на производители (в случай на бенефициент, който е пазар на производители).

5. Свидетелство за съдимост от бенефициента - физическо лице, или на представляващия бенефициента едноличен търговец, търговско дружество или юридическо лице и член/ове на управителния им орган, както и временно изпълняващ такава длъжност, включително прокурист или търговски пълномощник, както и от лицата с правомощия за вземане на решения или контрол по отношение на кандидата/бенефициента на помощта, издадено най-рано 4 месецапреди датата на подаване на искането за плащане.

6. Декларация за обстоятелствата по чл. 4а от Закона за малките и средните предприятия (по образец, утвърден от министъра на икономиката~~.~~

7. Декларация по образец (в случай че бенефициентът на помощта няма регистрация по ЗДДС), че бенефициентът няма да упражни правото си на данъчен кредит за активи и услуги, финансирани от ПРСР 2014 - 2020 г.(Приложение № 3)

8. Справка за обработваната земя/отглежданите животни от членовете на групата/организацията на производители, с които участват в групата/организацията (по образец) - важи за признати групи/организации на производители.

9. Документ за собственост или ползване на земята или заповеди по чл. 37в, ал. 4, 10 и 12 ЗСПЗЗ, която участва при изчисляването на минималния стандартен производствен обем - важи в случай, че няма регистрирана обработваема земя в ИСАК за текущата към датата на исканетоза плащане стопанска година.

10. Счетоводен баланс за годината, предхождаща годината на подаване на искането за плащане, съгласно Закона за счетоводството (ЗС).

11. Счетоводен баланс към последен приключен междинен период преди датата на подаване на искането за плащане съгласно ЗС.

12. Отчет за приходите и разходите за годината, предхождаща годината на подаване на искането за плащане, съгласно ЗС.

13. Отчет за приходите и разходите към последен приключен междинен период преди датата на подаване на искането за плащане съгласно ЗС.

14. Справка за дълготрайните активи към счетоводния баланс за годината, предхождаща годината на подаване на искането за плащане, съгласно ЗС.

15. Справка за дълготрайните активи към счетоводния баланс към последен приключен междинен период преди датата на подаване на искането за плащане съгласно ЗС.

16. Копие на извлечение от инвентарна книга или разпечатка от счетоводната система на бенефициента на помощта, доказващо заприхождаването на финансирания актив.

17. Копие от лицензи, разрешения и/или документ, удостоверяващ регистрацията за дейностите и инвестициите по проекта, за които се изисква лицензиране, разрешение и/или регистрация за извършване на дейността/инвестицията съгласно българското законодателство.

18. Копие от становище на БАБХ, удостоверяващо, че предприятието отговаря на изискванията в областта на безопасността и контрола на храните, хуманното отношение към животните и ветеринарно-санитарните изисквания в случай на дейност, за извършването на която се изисква разрешение от БАБХ.

19. Копие от документ, удостоверяващ, че предприятието отговаря на изискванията за хигиена на фуражите и тяхната безопасност, издаден от БАБХ, в случай на производство и/или маркетинг на фуражи.

20. Декларация по образец, че предприятието отговаря на изискванията за опазване на околната среда, включително намаляване на вредни емисии и отпадъци, съгласно Закона за опазване на околната среда (Приложение № 4).

21. Декларация по образец, че предприятието на бенефициента на помощта отговаря на изискванията за подобряване на безопасността и хигиенните условия на производство и труд съгласно Закона за здравословни и безопасни условия на труд (Приложение № 5).

23. Копие от документ, удостоверяващ постигането на съответствие с новоприети стандарти на Съюза (при кандидатстване за достигане на съответствие с новоприети стандарти на Съюза).

24. Копие от сертификат, удостоверяващ постигането на съответствие с международнопризнати стандарти, свързани с въвеждане на системи за управление на качеството (при кандидатстване за достигане на съответствие с международнопризнати стандарти).

25. Декларация за съответствие с всички задължителни стандарти, отнасящи се до подпомаганите дейности, в т. ч. опазването на компонентите на околната среда, фитосанитарните изисквания, хуманното отношение към животните, ветеринарно-санитарните изисквания, безопасността на храните и фуражите, хигиената, безопасните условия на труд (Приложение № 6).

26. Договор за услуги/работи/доставки за всеки обект на инвестицията с детайлно описание на техническите характеристики, цена в лева или евро, срок, количество и начин на доставка, ведно с подробна количествено-стойностна сметка, която да е на хартиен и електронен носител. В договорите се описва ДДС.

27. Приемно-предавателен протокол на хартиен и електронен носител между доставчика/изпълнителя и бенефициента на помощта за доставената стока/услуга, обект на инвестицията, съдържащ подробно описание на техническите характеристики.

28. Декларация от всеки доставчик, че активите, предмет на инвестиция, не са втора употреба съдържаща индивидуализиращи данни (напр. марка, модел, серийни номера, номер на рама, номер на двигател, номер/дата на договор за доставка).

29. Декларация от бенефициента на помощта за наличие или липса на двойно финансиране за същата инвестиция по други национални и/или европейски програми (Приложение № 7).

30. Договор за финансов лизинг с приложен към него погасителен план за изплащане на лизинговите вноски (в случаите на финансов лизинг).

31. Първични счетоводни документи (напр. фактури), доказващи извършените разходи.

32. Копие от Платежно нареждане, прикрепено към всяка фактура, което да доказва плащане от страна на бенефициента на помощта, заверенo от обслужващата банка.

33. Пълно банково извлечение от деня на извършване на плащането, доказващо плащане от страна на бенефициента на помощта,заверенo от обслужващата банка.

34. Договори за доставка с описани количества и цени на земеделски продукти като доказателство за спазване на изискванията/критериите от Условията за кандидатстване.

35. Застрахователна полица за всички активи - предмет на инвестицията в полза на Разплащателната агенция, валидна за срок минимум 12 месеца, ведно с опис на имуществото при застраховане на машини, съоръжения, оборудване и прикачен инвентар и покриваща всички посочени в договора за финансово подпомагане рискове за съответния вид инвестиция.

36. Квитанция/платежно нареждане за изцяло платена застрахователна премия за срока на застраховката, придружена/о от пълно дневно извлечение (в случай че плащането е извършено по банков път).

**Б. Специфични документи според предмета на инвестиция**

**1. Закупуване на земя за целите на проекта**

1.1. Документ, удостоверяващ правото на собственост на бенефициента на помощта, представен в предвидената от българското законодателство форма.

1.2. Актуална скица на земята, издадена не повече от 6 месеца преди датата на подаване на искането за плащане.

1.3. Копие от удостоверение за данъчна оценка на земята към датата на закупуване (изисква се в случай на закупуване на земята след датата на кандидатстване за подпомагане).

**2. Закупуване на сгради за целите на проекта**

2.1. Документ, удостоверяващ правото на собственост на бенефициента на помощта, представен в предвидената от българското законодателство форма.

2.2. Копие от удостоверение за данъчна оценка на сградите и/или друга недвижима собственост към датата на закупуването им (изисква се в случай на закупуване на земята след датата на кандидатстване за подпомагане).

**3. Закупуване на машини, съоръжения, оборудване, включително и компютърен софтуер**

3.1. Протокол за проведена 72-часова проба при експлоатационни условия (образец № 17) в случаите, когато се изисква съгласно действащата нормативна уредба.

**4. Закупуване на специализирани транспортни средства** /транспортни средства с постоянно монтирана апаратура, съоръжения или машини, които не позволяват използването им за други цели/.

4.1. Свидетелство за регистрация на МПС.

**5. Придобиване на патентни права и лицензии**

5.1. Копие от издаден от Патентното ведомство патент, който е предмет на закупуване от бенефициента на помощта.

5.2. Лицензионен договор, вписан в Патентното ведомство, или друг документ, удостоверяващ правото на ползване на патент от бенефициента на помощта, за срок не по-малък от 5 години от датата на подписване на договора с РА, с описани финансови условия.

**6. Изграждане и/или модернизиране на сгради за целите на проекта**

6.1. Констативен акт за установяване годността за приемане на строежа (частта, етапа от него) при предаването на строежа и строителната документация от строителя на възложителя (образец № 15 съгласно Наредба № 3 от 31.07.2003 г. за съставяне на актове и протоколи по време на строителството) - при кандидатстване за окончателно плащане.

6.2. Протокол за установяване годността за ползване на строежа (частта, етапа от него) (образец № 16 съгласно Наредба № 3 от 2003 г.) - при кандидатстване за окончателно плащане (в зависимост от характера на инвестицията).

6.3. Разрешение за ползване за строежите от първа, втора и трета категория, издадено от органите на Дирекцията за национален строителен контрол, при условия и по ред, определени в наредба на министъра на регионалното развитие и благоустройството - при кандидатстване за окончателно плащане.

6.4. Удостоверение за въвеждане в експлоатация за строежите от четвърта и пета категория от органа, издал разрешението за строеж - при кандидатстване за окончателно плащане.

6.5. Обобщен приемно-предавателен протокол на хартиен и електронен носител между бенефициента на помощта и изпълнителя за всички видове изпълнени и приети строително-монтажни работи.

6.6. Писмо-обосновка и подробна количествено-стойностна сметка (на хартиен и електронен носител) от строителя, детайлно изясняваща обстоятелствата, наложили извършването на допълнителни строително-монтажни дейности (когато е приложимо).

6.7. Заповед за изменяне на количествено-стойностна сметка, вариационна заповед, книга на обекта, одобрена от лицето, упражняващо строителен надзор, и възложителя (когато е приложимо).

**В. Документи за съответствие с критериите за подбор, за които е получено предимство пред други кандидати**

Документи, доказващи изпълнението или поддържането на съответствие с критериите, по които проектното ппредложение е получило точки при оценката на етап ТФО към датата на искане за плащане и в периода на мониторинг.

***Списъкът на документи е примерен и подлежи на изменение и допълване в съответствие с изискванията на ДФ „Земеделие” и окончателлния вариант на административен договор.***